Palomoka ya matlakala a dipotšišo ke 6.
Lephephe le, le arotšwe ka dikarolo tše THARO, e lego ya A, ya B le ya C.
Araba potšišo e TEE karolong ye nngwe le ye nngwe.
Šomiša polelo yeo o lekwago ka yona.
Thoma karolo ye NNGWE le ye NNGWE letlakaleng le LEFSA.
Beakanya (ka tsela ya mmepe wa monagano, seswantšho, mantšu a bohlokwa le tše dingwe) o be o badišiše le go dira palobohlatse. Peakanyo ya gago e tšwelele pele ga taodišo ya gago.
Peakanyo e bonagale gabotse. E laetše ka go thala mothalo wa go putla.
Šomiša metsotso ye e ka bago 80 go KAROLO YA A, ye 40 go KAROLO YA B, le ye 30 KAROLONG YA C.
Dikarabo di nomorwe go ya le ka fao dipotšišo di nomorilwego ka gona.
Efa karolo ye nngwe le ye nngwe hlogo ya maleba.
Ngwala ka bothakga le ka mongwalo wa go balega.
Kgetha E TEE ya dihlogo tše di latelago gomme o ngwale taodišo ya botelele bja mantšu ao e ka bago a 250 go iša go a 300.
Taodišo e rulaganywe ka lenaneo la go swana le mmepe wa monagano goba lenaneo leo le ka go thušago go rulaganya. O tla fiwa meputso ya go rulaganya le palobohlatse.
Lebelela seswantšho sa ka tlase gomme o ngwale taodišo ka sona.
Dikolo ka moka tša Afrika-Borwa di swanetše go kwalakwatša lenaneo leo le lego mabapi le tlhahlobo ya diokobatši. Dumela goba ganetša.
Ka diatla tša ka nka phela. Etšwa tema.
Ntšha sa mafahleng a gago mabapi le tsošološo ya dipapadi tša setšo.
Bohodu bja go thubja ga dipanka ke tlhobaboroko.
Lekodišiša seswantšho se gomme o ntšhe sa mafahleng a gago.
Seo ke ratago go ba sona bophelong.
Bolwetši bja kholera bjoo bo aparetšego naga ya gešo ke tlhobaboroko.
Araba potšišo E TEE go tše nne tše di latelago. Botelele bja karabo ya gago e be mantšu a 120 go iša go a 150 (diteng fela).
Ngwala ditshwayatshwayo tša puku yeo o ipshinnego ka yona.
Lebelela seswantšho se se latelago gomme o ngwale poledišano gare ga motswadi le ngwana wa gagwe Malose, mabapi le dipoelo tša mafelelo a ngwaga tšeo di sa kgahlišego.
Batswadi ba gago bao o sa dulego le bona ba feditše mengwaga ye masometharo ba nyalane. Ba ngwalele lengwalo la ditebogišo.
Yo mongwe wa leloko la geno o robetše boroko bjo bogolo. Ngwala tša bophelo bja mohu ka botlalo.
Araba potšišo E TEE go tše tharo tša tše di latelago. Botelele bja karabo ya gago e be mantšu a 80 go iša go a 100.
Bjalo ka modulasetulo wa lekgotla la baithuti, ngwala papatšo yeo o gokagoketšago baithuti ba kreiti 8 go tla go ingwadiša sekolong sa geno.
Kgaetšediago o fetša mengwaga ye masomepeditee gomme batswadi ba gago ba nyaka go mo direla moletlo wa ka sephiring. Thala karata ya go mema bagwera ba gago go tla moletlong.
Ngwala ditšhupetšo tšeo di hlalošetšago badudi ba selete sa geno go ya moo go boutelwago gona.